Jesus sou nie met ’n Porsche gery het nie | Netwerk24
Jesus sou nie met ’n Porsche gery het nie
Deur Erika Henn, Bloemfontein 30 Oktober 2018 00:00
Oor Dana Snyman se “Pastoor At is ’n blessing” (27.10):
Dit blyk die sogenaamde Pastoor At en Ben ken nie hul Bybel nie en lees slegs wat hulle pas.
Ben minag hul ouers deur so van hulle te praat.
Jesus was en is steeds nie vir rykes en Fariseërs, soos Ben en At nie. Hy sou beslis nie in ’n “man­sion” gebly of met ’n Porsche Panamera rondgery het as Hy vandag nog in liggaam hier op aarde was nie.
Hy sou in die kinderhuise, plakkerskampe en hospitale gewees het.
Ben kritiseer die armes, maar hy “retrench” sy werkers sodat sy besigheid kan groei en hy in die Alpe kan gaan ski.
Waar laat dit sy werkers?
Terloops, Jesus lewe nog steeds.
Dankie vir Dana se rubriek oor die pastoor. Ek is nie seker of dit komies, tragies of albei is nie, maar dit het my met ’n glimlag gelaat. Is ons nie maar almal só nie? Until life happens.
Meer oor: Porsche | My Stem | Jesus